เรื่องร้องเรียน: ร้านครัวบันเทิง 71 (เดิมเป็นร้านข้าวต้มเขาค้อ แกแลคซี่) เป็นร้านข้าวต้มรอบดึก อยู่ริมถนนสุขุมวิท 71 ระหว่างซอยปรีดีพนมยงค์ 42 และ 44 เปิดตั้งแต่เย็นถึงตี 2  มีการเปิดดนตรีเสียงดัง โดยมีการตั้งลำโพงไว้ด้านหน้าร้าน (ซึ่งเป็นห้องเปิด) และมีห้องแอร์สำหรับร้องคาราโอเกะ เสียงดนตรีดังรบกวนมากในยามวิกาล โดยเริ่มตั้งแต่ 21:00 น.เป็นต้นไป บ่อยครั้งที่ดังรบกวนจนถึงเที่ยงคืนหรือ 01:00 น. ทำให้ไม่สามารถนอนหลับได้  ขอความกรุณาให้เจ้าหน้าที่ช่วยไปตักเตือน และขอให้ทางร้านงดเปิดดนตรีในช่วงเวลาดังกล่าว คือ ตั้งแต่ 21.00 น.เป็นต้นไป   หมายเหตุ: ดิฉันเคยทำเรื่องร้องทุกข์ไปแล้วครั้งหนึ่ง และทางสำนักงานเขตวัฒนา ฝ่ายสิ่งแวดล้อมได้ส่งเจ้าหน้าที่ไปที่ร้านและขอให้ทางร้านทำห้องปิดสำหรับลูกค้าที่มาใช้บริการคาราโอเกะ อย่างไรก็ตามบริเวณส่วนหน้าร้านก็ยังเปิดขายอาหารและเปิดดนตรีด้วย โดยมีลำโพงตั้งไว้ในส่วนที่เปิดของทางร้าน ทำให้เสียงดังลอยมาถึงที่บ้านของดิฉัน)
การดำเนินการของเจ้าหน้าที่: สำนักงานเขตวัฒนา ประสานสน.คลองตัน เข้าตรวจสอบร้าน เจ้าหน้าที่สน.คลองตันชุดเคลื่อนที่เร็ว ตรวจสอบโดยรอบไม่ได้มีการเปิดเพลงส่งเสียงดังหรือเปิดเกินเวลาและได้ประชาสัมพันธ์ให้ผู้ดูแลร้านไม่ให้เปิดเพลงส่งเสียงดังรบกวนผู้พักอาศัยบริเวณใกล้เคียง
ความเห็นของผู้แจ้ง: อยากให้มีการตรวจสอบร้านในช่วงเวลาดึก คือ ระหว่าง 21.00 น. ถึงเวลา ตี 1-2  เพราะเป็นช่วงเวลาพักผ่อนนอนหลับ และเป็นช่วงที่ได้ยินเสียงดนตรีดังเนื่องจากท้องถนนไม่มีรถราแล่นขวักไขว่เหมือนในช่วงเย็นหรือค่ำ   ขอขอบคุณเจ้าหน้าที่เขตและเจ้าหน้าที่สน.คลองตันที่ช่วยดำเนินการแก้ไขปัญหาความเดือดร้อนของประชาชนอย่างรวดเร็ว   ขอบคุณมากค่ะ
พื้นที่: แขวงคลองตันเหนือ เขตวัฒนา กรุงเทพมหานคร